کتب اسماء الرجال

راویوں کے حالات اور ان کے متعلق جرح و تعدیل کے سلسلہ میں جو کتابیں لکھی گئیں انھیں کتب اسماء الرجال کہتے ہیں۔ ان کتابوں سے راویوں کے حالات، ان کی تاریخ پیدائش اور تاریخ وفات، ان کے شیوخ اور تلامذہ، ان کے متعلق ائمہ کی جرح و تعدیل، ان کے عقائد وغیرہ کا علم ہوتا ہے۔ ان کتابوں سے یہ نتیجہ نکالا جا سکتا ہے کہ کونسا راوی ثقہ تھا اور کونسا ضعیف۔

 فن اسماء الرجال کا پس منظر 
وہ فن جو رواتِ حدیث وآثار کے اسماء، القاب، کنیتوں ، سوانح حیات، سیرت اور اوصاف کی وضاحت کرتا ہے۔ نیز ان کے بارے میں جرح و تعدیل اور ان کے طبقات ودرجات کی تعیین کا آئینہ دار ہے۔
 مستشرق سپرنگرکی رائے 
معروف مستشرق سپرنگر کا کہنا ہے:
’’دنیامیں کوئی قوم ایسی گذری، نہ آج موجود ہے جس نے محدثین کی طرح اسماء الرجال جیسا عظیم الشان فن ایجاد کیا ہو، جس کی بہ دولت آج پانچ لاکھ اشخاص کے حالات معلوم ہو سکتے ہیں ۔‘‘


 مستشرق سمتھ کی رائے 
فن اسماء الرجال پر سمتھ جیسا متعصب مستشرق بھی یہ کہنے پر مجبور ہے: ’’یہاں سورج کی پوری روشنی جمع ہو گئی ہے، جو ہر چیز پر براہِ راست پڑ رہی ہے اور ہرشخص تک پہنچ سکتی ہے۔‘‘

 فن اسماء الرجال پر اولین کتب 
فن اسماء الرجال کے موضوع پر سب سے پہلے ابو سعید یحییٰ بن سعید بن فروخ رحمہ اللہ نے کتاب لکھی، ان کی وفات 198ھ میں ہوئی، لیکن یہ کتاب اب نایاب ہے۔
ان کے شاگردوں میں یحییٰ بن معین، امام احمد بن حنبل، اسحاق بن راہویہ، امام بخاری، امام مسلم اور امام ابو داود سجستانی کے اسمائے گرامی قابل ذکر ہیں۔

 اسماء الرجال پر مشہور کتابیں 
اس فن پر متعدد کتابیں لکھی گئیں۔ مشہور کتابیں درج ذیل ہیں۔
 تاریخ کبیر مؤلفہ امام محمد بن اسماعیل البخاری۔
 کتاب الجرح والتعدیل مؤلفہ امام عبد الرحمن بن محمد بن ادریس ابو محمد بن ابی حاتم الرازی۔
 الکامل فی ضعفاء الرجال مؤلفہ عبد اللہ بن عدی الجرجانی۔
 کتاب الکمال فی اسماء الرجال مؤلفہ عبد الغنی بن عبد الواحد مقدسی۔
 تہذیب الکمال فی اسماء الرجال (اکمال تہذیب الکمال) مؤلفہ یوسف بن الزکی المزی۔ یہ کتاب عبد الغنی مقدسی کی کتاب الکمال فی اسماءالرجال کی تہذیب ہے۔
 میزان الا عتدال مؤلفہ محمد بن احمد الذ ہبی۔
 تہذیب التہذیب مؤلفہ احمد بن علی بن حجر العسقلانی۔ یہ یوسف المزی کی تہذیب کی تہذیب ہے۔ ابن حجر نے اصل کتاب کا مختصر خلاصہ بھی لکھا جو تقریب التہذیب کے نام سے مشہور ہے۔
 لسان المیزان مؤلفہ احمد بن علی بن حجر العسقلانی۔

 حوالہ جات